Rikunarita-ORG/Wikinium huggingface dataset:
# Dwight David Eisenhower

Dwight David Eisenhower, la presidente 34 de la SUA (1959)
**Dwight David Eisenhower** (14 otobre 1890 - 28 marto 1969) ia es la presidente tredes-cuatro de la Statos Unida de America.

|  |  |
| --- | --- |
| **Presidentes de la Statos Unida de America** | model |
|  | Washington • J Adams • Jefferson • Madison • Monroe • JQ Adams • Jackson • Van Buren • W Harrison • Tyler • Polk • Taylor • Fillmore • Pierce • Buchanan • Lincoln • A Johnson • Grant • Hayes • Garfield • Arthur • Cleveland • B Harrison • Cleveland • McKinley • T Roosevelt • Taft • Wilson • Harding • Coolidge • Hoover • F Roosevelt • Truman • Eisenhower • Kennedy • L Johnson • Nixon • Ford • Carter • Reagan • GHW Bush • Clinton • GW Bush • Obama • Trump • Biden • Trump |
# Sentro de masa

En fisica, per calculas diversa, la **sentro de masa** de un ojeto es la punto en spasio do la masa intera de la ojeto es consentrada. On nomi lo ance la **barisentro** (de βαρύκεντρον en elinica).

La **sentro de gravita** es un punto relatada, do la pesa de un ojeto ata como si lo ta es consentrada ala. En un campo gravital uniforma, on trova esta punto a la sentro de masa, e, en la parla comun, on regarda la du puntos como la mesma. Ma en un campo nonuniforma, la sentro de masa es no plu la sentro esata de gravita, e donce fisicistes tende distingui la sentro de gravita como un conseta separada.
# Ivri (lingua)

**Ivri** (עִבְרִית, *Ivrit;* ance *Hebre* o simil en multe linguas) es un lingua semitica de la familia de linguas afroasiatica. Cultural, lo es reconoseda como la lingua de la popla ivri (iudi e xameri). En sua forma moderna, ivri es parlada par la plu de la sete milion persones en Israel. Con arabi, ivri moderna es un de la du linguas ofisial de Israel.

Ivri clasica ia es usada per prea o studia en comunias iudi tra la mundo per plu ca du mil anios. La cor de la Biblia iudi es scriveda en ivri clasica, spesial en un dialeto cual ia flori sirca la sentenio 6 ace, en la eda de la esclui a Babilonia.
# H. G. Wells

**Herbert George Wells** ia nase en Bromley (aora parte de London) en 1866 e ia mori en London en 1946. El ia es un scrivor e un sosialiste en la Asosia de Fabianes. El ia es ance conoseda per sua combates political con George Bernard Shaw.

Libros famosa:

* 1895 - La macina de tempo
* 1896 - La isola de dotor Moreau
* 1897 - La om nonvidable
* 1898 - La gera de la mundos
* 1900 - La ama e senior Lewisham
* 1901 - La omes prima en la Luna
* 1910 - La istoria de senior Polly
* 1923 - Omes como dios
# Foco

Un candela ardente.
**Foco** es la osidi rapida de un materia (la combustable) en la prosede cimical esotermal de combusta cual relasa caldia, lus, e produidas variosa de reata. A un punto spesifada en la reata de combusta, nomida la punto de ensende, flamas es produida. La flama es la parte vidable de la foco. Flamas es composada xef de diosido de carbono, vapor de acua, osijen e nitrojen. Si lo es sufisinte calda, la gases pote ioni e deveni plasma. Dependente de la sustantias ardente, e la presentia de cualce nonpures esterna, la color de la flama e la intensia de la foco pote varia.
# Anticia tarda

**Anticia tarda** es la nom usada par la istoristes per descrive la periodo de cambia de la anticia clasica a la eda medieval en Europa, la mundo mediteranean, e Asia sude-ueste. La developa en istoriografia de esta periodo ia es fada par la istoriste Peter Brown, pos la publici de sua obra seminal *The World of Late Antiquity* (1971). La fronteras de la periodo es materia de debate continuante, ma Brown proposa un periodo entre la sentenio 3 e 8 ec. Jeneral, on pote situa esta periodo de la fini de la crise de la sentenio 3 (s 235-284) asta, en la este, la periodo muslim temprana (sentenio 7 a 9), pos la concistas muslim de la dui de la sentenio 7. En la este la fini es plu temprana: la comensa de la eda medieval temprana es jeneral locada en la sentenio 6, o a ante en la bordas ueste de la impero.

La Impero Roman ia sufri cambias sosial, cultural e organizal importante con la rena de Diocletian, ci ia comensa la costum de divide la Impero en duis este e ueste gidada par imperores multiple. Comensante con Constantino la grande, la cristianisme ia es legalida en la Impero, e la capital nova ia es fundida en Constantinopoli. La migras de tribus germanica ia disturba la governa roman de la sentenio 4 a ante, culminante en la colasa final de la Impero en la ueste en 476, sustituida par la renas barbar. La fusa resultante de la tradisiones elinica-roman, germanica e cristian ia forma la fundas de la cultur futur de Europa.

La declina jeneral de la cuantia de abitores, la conose tecnolojial e la modeles de vive en Europa en esta periodo ia deveni un esemplo arcetipal de colasa sosial per la scrivores de la Renas asta oji. Como resulta de esta declina, e la manca relativa de rejistras istorial de Europa en spesial, la periodo entre la cade de la Impero e la eda medieval ia deveni conoseda como "eda oscur", un terma deslocada en par la introdui de "Anticia tarda".
# Filma atestante

**Filma Atestante** es un forma de sinema cual es la arte de raconta naras real en modo imajinosa, divertinte e pensosa. Lo pote redise un nara vea en un varia nova o presenta un situa, person o aveni nonoiada a ante. Lo pote es justa e nonpartisan, presentante ambos lados de un problem, o lo pote conteni propaganda seca. Jeneral, lo dona un vista intima a la vives e mundos de la popla e locas caturada en se. Lo esplora avenis istorial major e sivilis antica e prende nos de la fondo de mar asta la apico de monte Everest.

Lo mostra a nos la vives de un grupo revoltante o instrui nos como monta la ondas turbosa. Un filmor trova un sujeto cual el ama multe e comparti esta zelo con vidores, usante la media de video e filma. En comensa, on nesesa trova un bon sujeto cual es compartida o oposada par otras, usante opinas o esperias personal, e instrui la vidores sur un tema en modos divertinte e stimulante.